Kør hjemmefra i god tid, og kør forsigtigt, sådan lyder opfordringen fra Per Jørgensen, der er vagtchef ved Nordjyllands Politi. Opfordringen kommer efter at der tidligt torsdag morgen er sket to uheld, der begge skyldes det glatte føre. Torsdag morgen har snebyger passeret Nordjylland, og det har efterladt vejene isglatte, især nord for Aalborg og Limfjorden. Det ene uheld er sket nær Vodskov på Frederikhavnmotovejen E45 mellem Bouet og Vodskov, hvor politi og redningsmandskab er på stedet. Det andet uheld er sket nær Nørre Halne. Der er ingen personer, der er kommet til skade i de to uheld, men der er sket skade på bilerne.

Opsummering:
Man skal sørge for at komme afsted i god tid torsdag morgen, hvor vejene er glatte. Politiet opfordrer til man kører forsigtigt.